# **NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ... 2025,

**ktorým sa dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 79/2015 Z. z. o odpadoch a o zmene doplnení niektorých zákonov v znení zákona č. 91/2016 Z. z., zákona č. 313/2016 Z. z., zákona č. 90/2017 Z. z., zákona č. 292/2017 Z. z., zákona č. 106/2018 Z. z., zákona č. 177/2018 Z. z., zákona č. 208/2018 Z. z., zákona č. 312/2018 Z. z., zákona č. 302/2019 Z. z, zákona č. 364/2019 Z. z., zákona č. 460/2019 Z. z., zákona č. 74/2020 Z. z., zákona č. 218/2020 Z. z., zákona č. 285/2020 Z. z., zákona č. 9/2021 Z. z., zákona č. 46/2021 Z. z., zákona č. 128/2021 Z. z., zákona č. 216/2021 Z. z., zákona č. 372/2021 Z. z., zákona č. 430/2021 Z. z., zákona č. 518/2021 Z. z., zákona č. 230/2022 Z. z., zákona č. 146/2023 Z. z., zákona č. 272/2023 Z. z. a zákona č. 335/2024 Z. z. sa dopĺňa takto:

1. V § 28 sa odsek 4 dopĺňa písmenom ai), ktoré znie:

„ai) zabezpečiť na základe žiadosti obce podľa § 81 ods. 7 písm. k) zberné nádoby do 30 dní odo dňa doručenia žiadosti.“.

1. V § 81 sa odsek 7 dopĺňa písmenami k) a l), ktoré znejú:

,,k) na žiadosť osoby s ťažkým zdravotným postihnutím,109b) ktorá má v danej obci trvalý alebo prechodný pobyt, alebo jej blízkej osoby zabezpečiť zberné nádoby na odpad v súlade s technickými požiadavkami ustanovenými vykonávacím predpisom [§ 105 ods. 3 písm. af)]; ak ide o zabezpečenie zberných nádob pre zložky komunálneho odpadu, na ktoré sa vzťahuje rozšírená zodpovednosť výrobcov, obec do päť dní odo dňa podania žiadosti požiada organizáciu zodpovednosti výrobcov o ich zabezpečenie; ak ide o zberné nádoby pre zložky komunálneho odpadu, na ktoré sa nevzťahuje rozšírená zodpovednosť výrobcov a nádoby na zmesový komunálny odpad, obec ich zabezpečí do 45 dní odo dňa podania žiadosti,

l) na žiadosť osoby, ktorá má v danej obci trvalý alebo prechodný pobyt, alebo jej blízkej osoby zabezpečiť zbernú nádobu na zber zdravotníckych pomôcok pre inkontinenciu a zabezpečiť individuálne určenie intervalu odvozu tohto odpadu; obec zabezpečí zbernú nádobu na zber inkontinenčných pomôcok do 45 dní odo dňa podania žiadosti.“.

Poznámka pod čiarou k odkazu 109b znie:

,,109b) § 2 ods. 3 zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení zákona č. 295/2023 Z. z.“.

1. V § 105 sa odsek 3 dopĺňa písmenom af), ktoré znie:

,,af) podrobnosti o technických požiadavkách a o označovaní zberných nádob pre osoby s ťažkým zdravotným postihnutím.“.

1. V § 117  ods. 1 sa za slová ,,28 ods. 4 písm. h), i), k), n), o), p), s), t), ac), ad), ae)“ vkladá čiarka a slovo ,,ai)“.

# **Čl. II**

# Tento zákona nadobúda účinnosť 1. júla 2025